รัฐบาลไทย-ข่าวทำเนียบรัฐบาล-นายกรัฐมนตรี ยืนยันการปฏิรูปตำรวจต้องการให้ตำรวจได้รับการยอมรับและไว้วางใจจากสังคม ย้ำให้ดำเนินการยึดหลักทางสายกลางและประชาชนเป็นศูนย์กลาง คำนึงถึงประโยชน์ของทุกฝ่ายที่เกี่ยวข้อง
วันอังคารที่ 11 กรกฎาคม 2560
นายกรัฐมนตรี ยืนยันการปฏิรูปตํารวจต้องการให้ตํารวจได้รับการยอมรับและไว้วางใจจากสังคม ย้ําให้ดําเนินการยึดหลักทางสายกลางและประชาชนเป็นศูนย์กลาง คํานึงถึงประโยชน์ของทุกฝ่ายที่เกี่ยวข้อง
นายกรัฐมนตรี ได้พบปะหารือคณะกรรมการปฏิรูปประเทศด้านกระบวนการยุติธรรม (ตํารวจ) โดยยืนยันการปฏิรูปตํารวจต้องการให้ตํารวจได้รับการยอมรับและไว้วางใจจากสังคม ย้ําให้ดําเนินการยึดหลักทางสายกลางและประชาชนเป็นศูนย์กลาง คํานึงถึงประโยชน์ของทุกฝ่ายที่เกี่ยวข้อง
วันนี้ (7ก.ค.60) เวลา 14.30 น. ณ ตึกสันติไมตรี (หลังใน) ทําเนียบรัฐบาล พลเอก ประยุทธ์ จันทร์โอชา นายกรัฐมนตรี ได้พบปะหารือคณะกรรมการปฏิรูปประเทศด้านกระบวนการยุติธรรม (ตํารวจ) ก่อนที่จะมีการประชุมคณะกรรมการฯ อย่างเป็นทางการครั้งแรกในวันพุธที่ 12 กรกฎาคม 2560 ที่กองบัญชาการกองทัพไทย โดยมี พลเอก ประวิตร วงษ์สุวรรณ รองนายกรัฐมนตรีและรัฐมนตรีว่าการกระทรวงกลาโหม นายวิษณุ เครืองาม รองนายกรัฐมนตรี และพลเอก บุญสร้าง เนียมประดิษฐ์ ประธานกรรมการปฏิรูปประเทศด้านกระบวนการยุติธรรม (ตํารวจ) เข้าร่วมด้วย
โอกาสนี้ นายกรัฐมนตรี ได้กล่าวยืนยันถึงการปฏิรูปประเทศด้านกระบวนการยุติธรรม (ตํารวจ)ว่า การดําเนินดังกล่าว เพื่อต้องการให้ตํารวจได้รับการยอมรับนับถือจากสังคม ประชาชน และเป็นตํารวจที่มีศักดิ์ศรี มีความสง่างาม ซึ่งวันนี้ถึงเวลาแล้วที่ทุกฝ่ายจะต้องหันหน้าเข้าหากันเพื่อร่วมกันปรับปรุงองค์กรตํารวจให้ดียิ่งขึ้น โดยทํางานให้ยึดหลักสายกลางคือคํานึงถึงผลประโยชน์ของทุกฝ่ายทั้งของประชาชนและตํารวจ เพื่อให้การปฏิรูปเกิดความยั่งยืนอย่างแท้จริง รวมทั้งเป้าหมายของการปฏิรูปให้ยึดประชาชนเป็นศูนย์กลาง และตํารวจเป็นที่พึ่งสําหรับประชาชนได้ในทุกโอกาส สร้างความเชื่อมั่นและความไว้วางใจ ตั้งแต่ต้นทาง กลางทาง และปลายทาง ตลอดจนอัยการและศาล โดยบูรณาการหน่วยงานของรัฐ ลดภาระบางส่วน แยกภารกิจและพันธกิจให้ชัดเจน พร้อมย้ํากําหนดโรดแมปการปฏิรูปให้ชัดและเป็นไปตามห้วงเวลาที่กําหนด โดยให้สอดคล้องกับแผนพัฒนาเศรษฐกิจและสังคมแห่งชาติ ฉบับที่ 12 และแผนพัฒนาฯ ฉบับอื่น ๆ ในอนาคต ตามยุทธศาสตร์ 20 ปี รวมถึงสอดคล้องกับบริบทของการพัฒนาพื้นที่ทั้ง 18 กลุ่มจังหวัด และ 6 ภาค ได้แก่ ภาคเหนือ กลาง ตะวันออกเฉียงเหนือ ใต้ ภูมิภาคในบริเวณพื้นที่เขตเศรษฐกิจพิเศษ EEC หรือระเบียงเศรษฐกิจภาคตะวันออก และในพื้นที่สามจังหวัดชายแดนภาคใต้และ 4 อําเภอจังหวัดสงขลา เพื่อพัฒนาประเทศไทยไปสู่ 4.0 ตามนโยบายรัฐบาล และส่วนการกระจายอํานาจจะต้องเป็นการกระจายทั้งอํานาจ หน้าที่ และความรับผิดชอบ รวมทั้งการแก้ปัญหาเดิมจะต้องไม่สร้างปัญหาใหม่ขึ้นมาอีก
ภายหลังเสร็จสิ้นการหารือ นายวิษณุ เครืองาม รองนายกรัฐมนตรี และพลเอก บุญสร้าง เนียมประดิษฐ์ ประธานกรรมการปฏิรูปประเทศด้านกระบวนการยุติธรรม (ตํารวจ) ได้เปิดเผยถึงผลการหารือของคณะกรรมการฯสรุปสาระสําคัญ ดังนี้
คณะกรรมการปฏิรูปประเทศด้านกระบวนการยุติธรรม (ตํารวจ) มีจํานวน 36 คน ประกอบด้วย ประธานกรรมการ (ที่ไม่ใช่ฝ่ายตํารวจ) จํานวน 1 คน คือ พลเอก บุญสร้าง เนียมประดิษฐ์ ซึ่งเป็นผู้ที่มีความเข้าใจงานตํารวจ และงานที่เกี่ยวกับการจัดระเบียบองค์กร และความมั่นคง ส่วนกรรมการประกอบด้วย กรรมการโดยตําแหน่ง จํานวน 5 คน ได้แก่ ปลัดกระทรวงยุติธรรม ปลัดกระทรวงมหาดไทย ปลัดกระทรวงการคลัง เลขาธิการสํานักงานศาลยุติธรรม และอัยการสูงสุด กรรมการฝ่ายตํารวจ จํานวน 15 คน กรรมการฝ่ายผู้ทรงคุณวุฒิ (พลเรือน) จํานวน 15 คน ทั้งนี้ โครงสร้างของการแต่งตั้งกรรมการดังกล่าวเป็นไปตามที่รัฐธรรมนูญแห่งราชอาณาจักรไทย พ.ศ. 2560 กําหนด และเป็นผู้ที่มีความรู้ความสามารถจากภาคส่วนต่าง ๆ ทั้งนักวิชาการ และสื่อมวลชน เป็นต้น
พร้อมกันนี้ นายกรัฐมนตรี ได้ขอให้คณะกรรมการฯ สรุปเรื่องที่คณะกรรมการหรือคณะบุคคลต่าง ๆ ได้ทําการศึกษาวิจัยการปฏิรูปตํารวจไว้แล้วนํามาประกอบการพิจารณาของที่ประชุมในครั้งต่อไป โดยนายกรัฐมนตรี ให้ความสําคัญใน 3 ประเด็น ได้แก่ 1) ประเด็นเกี่ยวกับองค์กร โดยให้พิจารณาว่าสํานักงานตํารวจแห่งชาติควรจะสังกัดหน่วยใด เช่น ให้อยู่แบบเดิม หรือจะไปอยู่ภายใต้สังกัดกระทรวงมหาดไทย กระทรวงยุติธรรม จังหวัด ท้องถิ่น รวมถึงการตั้งเป็นกระทรวง หรือทบวง ตลอดจนพิจารณาถึงความเหมาะสมในเรื่องที่ควรจะกระจายออกไป หรือควรมารวมอยู่ที่สํานักงานตํารวจแห่งชาติ เช่น ตํารวจป่าไม้ ตํารวจรถไฟ ตํารวจตรวจคนเข้าเมือง ฯลฯ 2) เรื่องกระบวนการยุติธรรม เป็นการพิจารณาอํานาจสอบสวนว่าควรจะอยู่เช่นเดิม หรือควรแยกออกไป รวมถึงการประสานงานของตํารวจกับหน่วยงานที่เกี่ยวข้องทั้งกระทรวงมหาดไทย อัยการสูงสุด และกรมสอบสวนคดีพิเศษ ควรจะทํางานเชื่อมโยงหรือแยกกันอย่างไร และ3) เรื่องการบริหารงานบุคคล เช่น การแต่งตั้ง โยกย้าย การคัดบุคคลเข้ามาเป็นเจ้าหน้าที่ตํารวจ หลักสูตรโรงเรียนนายร้อยเหมาะสมทันสมัยหรือไม่ การเลื่อน ลด ปลด ย้าย วินัย การให้ตํารวจมีเครื่องแบบ การโอนตํารวจไปอยู่กระทรวงอื่นจะเทียบกันอย่างไร รวมถึงการจัด สรรพกําลังเสริมการทํางานของตํารวจ เป็นต้น
สําหรับการประชุมคณะกรรมการปฏิรูปประเทศด้านกระบวนการยุติธรรม (ตํารวจ) ครั้งนี้เป็นเพียงการหารือเบื้องต้น โดยการประชุมครั้งแรกกําหนดจะจัดขึ้นในวันพุธที่ 12 กรกฎาคม 2560 ที่กองบัญชาการกองทัพไทย โดยที่ประชุมจะมีการพิจารณาแต่งตั้งคณะอนุกรรมการต่าง ๆ รวมถึงคณะอนุกรรมการรับฟังความเห็น โดยจะเชิญอดีตอธิบดีกรมตํารวจ และอดีตผู้บัญชาการตํารวจแห่งชาติ มาร่วมให้ความเห็นต่อที่ประชุมด้วย พร้อมไปรับฟังความเห็นจากข้าราชการตํารวจ สื่อมวลชน และประชาชนกลุ่มต่าง ๆ จากนั้นการประชุมครั้งต่อไปจะประชุมสัปดาห์ละ 1 หรือ 2 ครั้ง โดยจะพิจารณาหมุนเวียนไปตามสถานที่ต่าง ๆ ตามความเหมาะสมต่อไป
----------------
กลุ่มประชาสัมพันธ์และเผยแพร่ สํานักโฆษก